સુનીલ જોઇસરની સાથે નાથ પૈ નગરના રહેવાસી અને બિઝનેસમૅન મનજિત ગાંધી સહમત થયા હતા. તેમણે પ્રવીણ છેડાની કાર્યશક્તિ વિશે માહિતી આપતાં મિડ-ડે LOCALને કહ્યું હતું કે ‘પ્રવીણ છેડા પાસે લીડરશિપના ગુણ છે. એ રાજકારણી હોવા છતાં કમિટમેન્ટ પૂર્ણ કરે છે. અમારા વિસ્તારમાં વર્ષોથી રાજનેતાઓ ડ્રેનેજ લાઇન, લાઇટ, ગાર્ડન અંગેની સમસ્યાઓની વાત સાંભળવા તૈયાર નહોતા. આ રાજનેતાઓને મળવા માટે અમારે પત્રવ્યવહાર અને ફોન પર અપૉઇન્ટમેન્ટ લેવી પડતી હતી, જ્યારે પ્રવીણ છેડા સાથેની મીટિંગમાં તેના ફ્રેન્ડલી સ્વભાવનો અને રિલેશનશિપને મહત્વ આપતો હોવાનો અમને અનુભવ થયો હતો. પ્રવીણ છેડાને અમારે શોધવા જવું પડતું નહોતું. એ હંમેશાં સમય ફાળવીને અમને મળતો હતો. તે એક ડૅશિંગ નિર્ધારવાળો રાજકારણી છે.’